Opgradering van lense - Fotoskool
Posted by Sarel Huyser on October 21, 2013 at 9:57am in Canon Gerbruikers
Ek het onlangs na my aftrede, fotografie as 'n stokperdjie begin en geniet dit reeds baie. Vir die doel het ek 'n Canon 600D gekoop saam met drie "kit" lense wat bestaan uit 'n EF-S 18-55mm f/3.5-5.6; 'n EF 50mm f/1.811 en 'n EF 75-300mm f/4-5.6 DC. Ondanks my beginner status is ek van mening dat die lense (ten minste van hulle) beperkte vermoëns het aangesien nie een van hulle bevoorbeeld "IS" het nie. Moet ek maar net harder werk aan my vaardighede, of is daar meriete in my stelling? Indien wel , help my groot asseblief met bekostigbare aanbevelings vir die vervanging van die makro lens as ook die 300mm lens. Baie dankie.
Permalink Reply by Charles Whitehead on October 21, 2013 at 11:48am
Hi Sarel - Fotografie bly 'n lekker stokperdjie en daar is baie om te geniet.
Dit is ongelukkig so dat die "kit" lense nie baie hoë gehalte is nie en eintlik net daar is om die fotograaf 'n hupstoot te gee. Mens kan definitief goeie fotos daaruit kry, maar daar is 'n punt waar die lense jou begin frustreer. Die lense is belangriker as die kamera self indien dit by goeie fotos kom. Goeie lense dra jy oor van kamera tot kamera, maar dit kan 'n duur storie raak
Vir eers kan jy jou vaardighede opskerp en sorg dat jou sluiterspoed redelik hoog is om "camera shake" te verminder.
Die goue reel is maar om jou sluiterspoed 1/fokale lengte te hou. Indien jy teen 300mm werk, moet jou sluiterspoed 1/300sek wees. Probeer dit dan as jou stadigste sluiterspoed neem. Soos mens ouer raak, raak die hande ook maar meer bewerig. Verstel gerus die ISO indien nodig om dit reg te kry
Verbeter jou tegniek om die kamera stewig vas te hou. Ondersteun die kameralens met jou linkerhand onder die lens. Soveel fotograwe kry die een verkeerd. Gebruik jou gesig as 'n 2de kontakpunt met die agterkant van die kamera ook vir ondersteuning
Jou linker elmboog moet styf teen jou lyf wees. Moenie asemhaal tydens die neem van die foto nie. Haal asem en hou jou asem op vir so rukkie. Sommige fotgrawe blaas uit en hou dit dan daar. Klink net of mens dalk so gouer gaan benoud raak :-)
Moenie die sluiter van die kamera ondertoe druk met jou hele hand nie - verbasend baie mense doen dit ! Gebruik jou regterhand om die kamera stewig vas te hou en "squeeze" jou hand en vingers asof jy jou hand wil toemaak om die sluiterknoppie te druk. Hoop dit maak sin !
Nie een van jou lense is 'n makrolens in die ware sin nie. Die 75-300mm is 'n veelsydige lens, maar hy is stadig en duur om met goeie kwaliteit te vervang. Vra gerus indien jy meer inligting oor lense verlang - dit is werklik 'n gesprek op sy eie. Indien jy voel jy het die tegniek bemeester kan jy dalk begin kyk na ander lense.
Vra gerus indien jy nog inligting verlang
Permalink Reply by Sarel Huyser on October 21, 2013 at 2:05pm
Charles my opregte dank vir jou uitgebreide kommentaar en advies. Jou aanbevelings is sinvol en ek sal die beginsels verseker toepas met volle oortuiging dat dit wel positiewe resultate sal lewer. Ek sal egter dankbaar wees indien jy wel steeds een of twee lense kan aanbeveel vir toekomstige gebruik. Dit sal my verder motiveer om 'n standaard te bereik wanneer die aankope dan wel geregverdig kan word. Nogmaals baie, baie dankie vir die hulp!
Permalink Reply by Pierre Hardinge on October 21, 2013 at 5:41pm
Jislaaik Charles daar leer ek nou weer n ding of twee met die sluiterspeod storie .....Ek wil ook net n stuiwer in die armbeurs gooi deur te sê dat die 50mm Prime Lens wat saam met die kits kom glad nie onderskat moet word nie .....hy 's lekker vining en leer jou om n bietie te dink waar die zoom lense n mens so n bietjie lui maak.
Dit sluit myself in....wanneer ek die 50mm Prime lens gebruik gaan daar n ander wereld oop van om te dink oor kompsisie ...hy laat jou so bietjie rond beweeg om die regte komposisie te kry maar aitog daai F1.8 is dan so wonderlik....dankie vir nog n les op sy eie Charles....
Oja wanneer plass jy weer n foto of twee asb...Mag Jesus julle seen en bewaar...
Permalink Reply by Charles Whitehead on October 21, 2013 at 7:35pm
Sarel - indien ek drie lense kan aanbeveel om oor te dink, sal dit die volgende wees :
* - Canon se 24-105mm f4 L IS USM lens. Volgens my een van Canon se veelsydigste lense vir elke dag se gebruk. Ek gebruik hom vir alles en hy is permanent op my kamera. Met 'n crop sensor is hy so naastenby 'n 35 - 170 teenoor n volraam kamera
* - Cronje maak ook melding van 'n lens nl die 17-85mm. Sy opvolger die 15-85mm f3.5-5.6 IS USM is 'n baie goeie lens. My vrou gebruik die lens op haar 7D en ek is beindruk met hom. Hou net in gedagte dat hy nie op volraam kameras soos die 5/6D sal werk nie
* - Die 70-300mm f4-5.6 L IS USM. Dis 'n briljante lens en ek verkies hom eintlik bo die 100-400mm L f4.5-5.6 wat ek ook besit. Hy is duur maar die geld werd
Cronje - die 17-85mm is 'n goeie lens. Sy opvolger is net ligjare beter. Hy beperk jou ook net tot crop sensors indien mens dalk later wil oorskakel. Die 75-300mm lens wat jy noem ken ek goed. Hy is vir my geweldig stadig met sy fokus en werk nie goed met aksie nie. Die L weergawe (wit lens)is puik
Pierre - ek stem saam met jou opmerking van die 50mm f1.8 lens. Ek het hom en ook die 85mm f1.8. Lekker speelgoed daai ! Ek sal weer fototjies plaas sodra my dinge bietjie rustiger word. Dankie vir die boodskap, ek waardeer dit
Permalink Reply by Cronje Botha on October 21, 2013 at 9:33pm
Charles, baie dankie vir jou terugvoer. Die wit lense is seker 'n plaas se prys.
Permalink Reply by Charles Whitehead on October 21, 2013 at 11:15pm
Hi Cronje - dis waar wat jy noem dat die lense redelik duur is, maar sien dit as volg :
Die foto kwaliteit word hoofsaaklik deur die lense bepaal. Ja, die kamera speel 'n rol met geraas ens, maar ek sal 'n beter kwaliteit foto neem met 'n goedkoop kamera en duur lens as andersom
Nadat jy die goedkoper lense ontgroei het, moet jy elk geval weer betaal vir 'n duurder en beter lens. Dit was dan beter om maar in die begin 'n beter lens te koop
Op 'n stadium gaan jy jou kamera ontgroei soos jou fotografie verbeter en vir jou 'n blinker model aanskaf. Jou goeie lense dra jy egter oor na die nuwe kamera
Duurder lense hou ook langer met 'n stewiger konstruksie
Ook is die kleure en kontras beter met eksotiese lens bedekkings (coatings).
Weens die lensbedekkings is die "color abberations" soos "purple fringing" ens baie beter
Die fokusspoed is ook gewoonlik ligjare vinniger en meer geskik vir aksie of sport
Omgelukkig het die lenspryse net soos die kamerapryse gestyg met die swak rand en die kostes op die oomblik by ORMS in Kaapstad is as volg : http://www.ormsdirect.co.za/
EF 24-105mm f4 L IS USM - R11 900 (pas op beide crop en full frame)
EF 70-300mm f4-5.6 IS USM - R17 500 (pas op beide crop en full frame)
EF-S 15-85mm f3.5-5.6 IS USM - R9 400 (pas net op crop sensor kameras)
Permalink Reply by Sarel Huyser on October 22, 2013 at 11:23am
Charles my opregte dank vir jou professionele raad en advies. Ek waardeer dit opreg! Ek sal in elk geval werk aan my tegniek met al jou raad in gedagte. Ek glo ek het nog 'n redelike pad as 'n leek om te vorder voor ek die volle potensiaal van my lense benut. Intussen weet ek ten minste wat op die kortlys is. Weereens my opregte dank!
Pierre jy is heeltemal korrek oor die 50mm lens en juis daarom het ek spesifiek van net twee lense melding gemaak aangesien ek heel gelukkig is met dit. Dankie ook vir jou opinie.
Cronje dankie vir jou deelname. Soos reeds gemeld, het ek nog heelwat om te leer en sal vir tyd en wyl maar eers oefen met die goeie raad wat Charles gegee het. Indien my skip sou inkom, sal ek dan ten minste weet wat goeie opsies sou wees.
Permalink Reply by Sarel Huyser on November 2, 2013 at 6:19am
Charles, my (weereens) opregte waardering vir jou raad en advies. Ek volg dit met merkbare verbetering in die kwaliteit van my fotos. Baie dankie!
Permalink Reply by Antoinette on January 19, 2016 at 6:01pm
Permalink Reply by Antoinette on January 19, 2016 at 6:07pm
Ek het 'n nuwe canon EOS 650D met lense
EFS 55-250MM en 'n
Sigma DG 150-500mm lens
Moet hulle nou almal leer wat sal julle se is die beste en waar en hoe en vir wat word die ander lense gebruik.